section_heading: Djela
paragraph_text: Njegovo slikarstvo pripada kasnogotičkom internacionalnom europskom stilu, pod snažnim venecijanskim utjecajem. Njegova raspela i poliptisi su melodioznih linija, voluminozni i otmjeni, puni idealiziranih i dekorativnih oblika. Neki u njegovu opusu vide snažan utjecaj Jacobella del Fiore, dok drugi tvrde da je na njega presudniji utjecaj imao Gentile da Fabriano.